CELEX: 32010D0205
Language: sk
Date: 2010-03-31 00:00:00
Title: 2010/205/: Rozhodnutie Komisie z  31. marca 2010 o dotazníku súvisiacom s nariadením Európskeho parlamentu a Rady (ES) č. 166/2006 o zriadení Európskeho registra uvoľňovania a prenosov znečisťujúcich látok, ktorým sa menia a dopĺňajú smernice Rady 91/689/EHS a 96/61/ES [oznámené pod číslom K(2010) 1955] (Text s významom pre EHP)

8.4.2010   
            
            
               SK
            
            
               Úradný vestník Európskej únie
            
            
               L 88/18
            
         ROZHODNUTIE KOMISIE
   z 31. marca 2010
   o dotazníku súvisiacom s nariadením Európskeho parlamentu a Rady (ES) č. 166/2006 o zriadení Európskeho registra uvoľňovania a prenosov znečisťujúcich látok, ktorým sa menia a dopĺňajú smernice Rady 91/689/EHS a 96/61/ES
   [oznámené pod číslom K(2010) 1955]
   (Text s významom pre EHP)
   (2010/205/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 166/2006 z 18. januára 2006 o zriadení Európskeho registra uvoľňovania a prenosov znečisťujúcich látok, ktorým sa menia a dopĺňajú smernice Rady 91/689/EHS a 96/61/ES (1), a najmä na jeho článok 16,
   so zreteľom na smernicu Rady 91/692/EHS z 23. decembra 1991, ktorá štandardizuje a racionalizuje správy o vykonávaní určitých smerníc, ktoré súvisia so životným prostredím (2),
   keďže:
   
               (1)
            
            
               V článku 16 ods. 1 nariadenia (ES) č. 166/2006 sa vyžaduje predloženie správy o vykonávaní uvedeného nariadenia, ktorá sa zakladá na informáciách z posledných troch oznamovacích rokov a ktorá sa má vypracovať v súlade s postupom ustanoveným v článku 16 ods. 2 (ES) č.166/2006.
            
         
               (2)
            
            
               V článku 16 ods. 2 nariadenia (ES) č. 166/2006 sa vyžaduje, aby sa správa vypracovala na základe dotazníka, ktorý navrhne Komisia s pomocou výboru zriadeného podľa článku 19 ods. 1 uvedeného nariadenia.
            
         
               (3)
            
            
               Prvá správa sa týka obdobia od roku 2007 do roku 2009 vrátane.
            
         
               (4)
            
            
               Opatrenia navrhované v toto rozhodnutí sú v súlade so stanoviskom, ktoré poskytol výbor v súlade s článkom 19 nariadenia,
            
         PRIJALA TOTO ROZHODNUTIE:
   Článok 1
   Členské štáty používajú dotazník stanovený v prílohe k tomuto rozhodnutiu ako základ pre vypracovanie správy, ktorá sa má predložiť Komisii podľa článku 16 ods. 1 nariadenia (ES) č. 166/2006.
   Článok 2
   Toto rozhodnutie je určené členským štátom.
   
      V Bruseli 31. marca 2010
      
         
            Za Komisiu
         
         Janez POTOČNIK
         
            člen Komisie
         
      
   
   
      (1)  Ú. v. EÚ L 33, 4.2.2006, s. 1.
   
      (2)  Ú. v. ES L 377, 31.12.1991, s. 48.
   
      PRÍLOHA
      
         DOTAZNÍK
      
      
         Dodatočné informácie, ktoré majú členské štáty oznamovať v súlade s článkom 16 nariadenia (ES) č. 166/2006 o zriadení Európskeho registra uvoľňovania a prenosov znečisťujúcich látok, ktorým sa menia a dopĺňajú smernice Rady 91/689/EHS a 96/61/ES
      
      
         Všeobecné poznámky:
      
      
         Tento dotazník obsahuje otázky týkajúce sa vykonávania nariadenia o E-PRTR (European Pollutant Release and Transfer Register – Európsky register uvoľňovania a prenosov znečisťujúcich látok) za posledné tri oznamovacie roky, na ktoré majú členské štáty odpovedať.
      
         Odpovede na dotazník musia členské štáty sprístupniť v elektronickej podobe.
      1.   VŠEOBECNÝ OPIS
      
         Poskytnite stručné informácie o postupe, na základe ktorého sa toto oznámenie vypracovalo, vrátane informácií o type verejných orgánov, ktoré sa na jeho vypracovaní podieľali.
      2.   PRÁVNE OPATRENIA, KTORÝMI SA ZRIAĎUJE SYSTÉM PRTR (ČLÁNKY 5, 20)
      
         Zoznam legislatívnych, regulačných a iných opatrení, ktorými sa zriaďuje register uvoľňovania a prenosov znečisťujúcich látok.
      Opíšte najmä opatrenia prijaté členskými štátmi v súlade s ustanoveniami článku 20 s cieľom zaistiť, aby boli pravidlá pre sankcie účinné, primerané a odrádzajúce, skúsenosti s ich uplatňovaním.
      3.   POŽIADAVKY NA OZNAMOVANIE, IDENTIFIKOVANIE PREVÁDZKARNÍ, PRÍSLUŠNÉ ORGÁNY A ÚDAJE, KTORÉ SA MAJÚ OZNAMOVAŤ (ČLÁNOK 5)
      
         Zoznam legislatívnych, regulačných a iných opatrení, ktorými sa zriaďujú požiadavky na oznamovanie pre PRTR.
      Opíšte predovšetkým príslušné orgány, ktorých úlohou je určovať prevádzkarne E-PRTR a zhromažďovať informácie o uvoľňovaní znečisťujúcich látok z bodových zdrojov. Pomocou nižšie uvedenej tabuľky opíšte požiadavky na ohlasovanie a uveďte postup zhromažďovania údajov PRTR vo vašej krajine, s uvedením zoznamu inštitúcií, ktoré sa ňom podieľajú a za ktorú časť postupov overovania sú zodpovedné:
      
                   
               
               
                  Spôsob úradného overovania touto inštitúciou
               
            
                   
               
               
                  Prevádzkareň: …
               
            
                   
               
               
                  Miestne orgány: …
               
            
                   
               
               
                  Regionálny orgán: …
               
            
                   
               
               
                  Vnútroštátny orgán: …
               
            
                   
               
               
                  Ministerstvo životného prostredia: …
               
            4.   SPÔSOB PODÁVANIA SPRÁV PRTR (ČLÁNOK 5)
      
         Za každý oznamovacie obdobie od posledného dotazníku uveďte:
      
      
                  a)
               
               
                  termíny na podávanie správ príslušnému orgánu;
               
            
                  b)
               
               
                  ťažkosti spojené s dodržiavaním termínov, či prevádzkarne v praxi dodržali rôzne termíny na podávanie správ a verejné sprístupnenie informácií v registri, a ak termíny nedodržali, z akých dôvodov;
               
            
                  c)
               
               
                  podiel elektronického oznamovania v porovnaní s údajmi, ktoré prevádzkovatelia dodali v písomnej podobe, a opis oznamovania a nástrojov, ktoré majú k dispozícii prevádzkovatelia aj príslušné orgány;
               
            
                  d)
               
               
                  hlavné ťažkosti prevádzkovateľov a príslušných orgánov, pokiaľ ide oznamovanie údajov PRTR (odpoveď formulujte z uhla pohľadu orgánov).
               
            5.   ZAISTENIE KVALITY ÚDAJOV A POSÚDENIE (ČLÁNOK 9 ODS. 1, 2 A 3)
      
         Opíšte pravidlá, postupy a opatrenia na zaistenie kvality údajov oznamovaných v rámci E-PRTR a aké informácie o kvalite oznamovaných údajov sa zistili.
      
         Poskytnite predovšetkým informácie:
      
      
                  a)
               
               
                  o posudzovaní úplnosti, konzistentnosti a dôveryhodnosti údajov, ktoré poskytli prevádzkovatelia, príslušnými orgánmi;
               
            
                  b)
               
               
                  o metodikách a postupoch prijatých príslušnými orgánmi, ktoré viedli k predloženiu kvalitnejších údajov.
               
            6.   VEREJNÝ PRÍSTUP K ÚDAJOM PRTR (ČLÁNOK 10 ODS. 2)
      
         Opíšte spôsob(-y), akým(-i) sa uľahčuje prístup verejnosti k informáciám obsiahnutým v registri.
      
         Predovšetkým uveďte:
      
      Aké opatrenie sa prijalo na uľahčenie prístupu k registru na verejne prístupných miestach, ak informácie obsiahnuté v európskom PRTR nie sú verejnosti ľahko dostupné prostredníctvom priamych elektronických prostriedkov.
      7.   DÔVERNOSŤ (ČLÁNOK 7 ODS. 2, ČLÁNOK 11)
      
         Pokiaľ sa zachováva dôvernosť akejkoľvek informácie, uveďte druh informácie, ktorá bola zadržaná, z akého dôvodu a ako často. Stručne opíšte predovšetkým:
      
      
                  a)
               
               
                  pri ktorých druhoch údajov sa zachováva dôvernosť;
               
            
                  b)
               
               
                  hlavné dôvody, ktoré vedú k nároku na dôvernosť;
               
            
                  c)
               
               
                  počet prevádzkarní na činnosť podľa prílohy I – činnosť s dôvernými údajmi a celkový počet prevádzkarní, ktoré predkladajú oznámenia podľa činností v prílohe I.
               
            Uveďte skúsenosti z praxe a problémy, s ktorými ste sa stretli so zreteľom na riešenie nárokov na dôvernosť osobných údajov v súlade s článkom 4 smernice Európskeho parlamentu a Rady 2003/4/ES, najmä so zreteľom na informácie o únikoch a prenosoch vymedzených v prílohe III.